
NOTIO  MORBI. 

Hemicraniae  nomen  cephalalgiae  genus  quod- 
dam, dolore  gravi,  alterum  capitis  latus, 
praecipue  regionem  supraorbitalem  ac  tempo- 
ralem, occupante  atque  intervallo  revertente 
conjunctum  significat. 

DESCRIPTIO  MORBI. 

Hemicrania  cum  impetibus  per  circuitus  revertentibus 
insignem  se  praebeat,  primum  quo  morbi  imago  cognosca- 
tur, impetuum  ipsorum  indoles  atque  ratio  peculiaris  ex- 
ponatur necesse  est.  Quo  facto,  morbi  universi  decursus 
accuratius  explicabitur. 

Impetus  hemicraniae  in  singulis  aegrotantibus  non 
semper  eodem  modo  patefiunt.  Modo  eniin  eorum  exor- 
dium prodromis  quibusdam  indicatum  est,  modo  dolor 
signis  suspiciosis  non  praegressis  aegrotantes  invadit. 

Prodromi,  ubi  apparent,  praecipue  systematis  nervo- 
rum atque  digestionis  laesi  symptomata  edunt.  Aegri  vel 
moerore  ac  tristitia  corripiuntur,  vel  terroribus  percutiun- 
tur, vel  horripilationibus  atque  oscitationibus  tenentur. 
Sensuum  quoque  functiones  videntur  alienatae.  Visus 
interdum  turbatur,  ita  ut  excaecatio  quaedam  usque  ad 


V 


I 


6 

ingruentem  quemque  impetum  perduret.  Tissot(l)  ae- 
grum refert  hominem  viginti  quatuor  horis  ante  invadens 
malum  surditate  quadam  infestatum  esse.  Observantur 
quoque  quorum  olfactus  alienatus,  modo  adauctus,  modo 
suppressus.  Aegrotus  quidam  pulveris  Nicotianae  usum, 
cujus  alias  studiosissimus  erat,  septem  vel  octo  horas, 
antequam  ab  hemicrania  prehensus  sit,  abhorruisse  dici- 
tur. Digestio  quoque  laesa  haud  raro  occurrit.  Ciborum 
appetentia  saepius  diminuta,  ructus  acidi  gravesque,  vo- 
mitus rerum  acidarum  (2),  interdum  fames  vehemens,  ne 
dicam,  canina.  Aegri  tum  queruntur  de  pedum  frigore, 
tum  de  summis  caloribus,  etiam  siccitate  quadam  peculiari 
narium.  Quae  symptomata  cura  aliquamdiu,  plerumque 
per  aliquot  horas  perduraverunt,  ipse  ingruit  morbus. 

Initium  morbi  dolore  signatur,  saepius  levissimum 
tantummodo  sensum  producente.  Oui  dolor  regionem  su- 
praorbitalem occupans,  manu  premente  sedari  videtur 
posse  (3);  nihilosecius  tamen  pedetentim  ingravescit,  ita 
quidem,  ut  iterum  iterumque  pauliulum  remittat,  antequam 
summam  acerbitatem  adeptus  sit.  Ouae  remissiones  in- 
terdum etiam  in  fastigio  doloris  locum  inveniunt,  ita  ut 
miseri  homines,  dolore  percussi,  spe  quadam  exituri  morbi 
teneantur.  Quae  vero  spes  mox  fallax  evadit,  cum  dolor 
brevi  post  denuo  in  aegrotantem  ingruat. 

(1)  Traite  deg  nerfs  et  de  leurs  maladies.  Tom.  III. 
Part.  II.  chap.  XXII.  Paris  17S3. 

(2)  W illis,  cephalalgiae  curatio,  p.  160. 

(3)  Prosper  Martin,  Abhandlung  iiber  die  Migraine 
und  andere  Arten  von  Kopfschmerz,  nebst  deren  Heilmitteln. 
Nach  dem  Franzosiscben  frei  bcarbeitet  und  vermehrt  von  Dr. 
J.  C.  Fleck,  llmcnau  1830. 

Tempus  diei,  quo  dolor  ipse  oritur,  in  variis  homini- 
bus  varium;  quid,  quod  in  eodem  aegrotante  non  semper 
idem  observatur?  Plerosque  aegros  mane,  vix  e somno 
expergefactos,  alios  interdiu,  multos  etiam  vespertino  tem- 
pore aut  noctu  aggreditur  malum.  Tissot  aegrotum  re- 
fert hominem  noctu  semper  a dolore  correpturo  esse.  Cum 
ex  ventriculo  laborasset,  cujus  molestiis  bora  circiter  ter- 
tia vel  quarta  matutina  e somno  esset  excitatus,  non  ita 
multo  post  capitis  dolorem  vim  suam  exercere  coepisse. 
Mox  ad  dolorem  tensionis  cujusdam  in  radice  nasi  sensus 
accedit,  qui  sensim  sensimque  supra  marginem  superio- 
rem oculi  affecti  lateris  propagatur.  Ouo  facto,  dolor 
ipse  summum  adipiscitur  impetus  gradum,  atqtie  interdum 
ita  cruciat  aegrum,  ut  nihil  fere  intolerabilius  excogitari 
possit.  Aegrotantes  jam  maximam  et  animi  et  corporis 
quietem  concupiscunt,  solitudinem  quaerunt,  et  procum- 
bere coacti  sunt,  quippe  qui  erecti  persistere  non  valeant. 
Praeterea  tam  debiles  videntur,  ut  saepius  neque  loquendi 
neque  videndi  neque  audiendi  facultas  suppetat.  In  par- 
tibus affectis  ne  levissimus  quidem  tactus  perfertur;  quid, 
quod  Tissot  chirurgum  quendam  commemorat,  qui  ab 
hemicrania  correptus,  ne  sonitus  quidem  horologii  tolerare 
potuerit? 

Ratio  dolorum  non  semper  eadem  existit.  Interdlim 
illi  facilius  feruntur,  dummodo  aegrotantes  prostrati  ma- 
ximam obtineant  quietem.  Plerumque  autem  dolores  modo 
prementes,  modo  trahentes,  modo  conterentes,  modo  uren- 
tes, modo  pungentes,  interdum  etiam  pulsantes  homines 
miseros  summa  cum  ferocitate  percutiunt. 

Quod  sedem  attinet  doloris,  praecipue  uti  in  notione 
morbi  exhibita  jam  memoravimus,  regio  supraorbitalis 

ac  temporalis  alterius  lateris  afficitur.  Inde  vero  in  vici- 
nas quoque  partes  propagatur  dolor,  ita  tamen,  ut  nun- 
quam fere  mediam  capitis  lineam  superet,  cujus  rei  ra- 
rissimi tantummodo  casus  ab  auctoribus  referuntur  (1). 
Tissot  vero  contendit,  eos,  quorum  utrumque  latus  affi- 
ciatur, ex  allero  majorem  capere  dolorem  quam  allero. 
Etiam  observati  sunt  hemicraniae  casus,  in  quibus  modo 
alterum,  modo  alterum  latus  dolor  occupavit.  Quae  qui- 
dem vicissitudo  in  aliis  nullam  regulam  sequitur,  in  aliis 
contra  regulatim  procedit.  Sic  Tissot  de  femina  qua- 
dam narrat,  in  qua  malum,  ordine  strenue  observato, 
vicissim  modo  dextrum,  modo  sinistrum  latus  invaserit. 
Idem  auctor  Wep ferum  laudat,  eadem  de  moniali  qua- 
dam referentem.  — • 

In  universum  autem  secundum  medicorum  observa- 
tiones sinistrum  latus  dextro  saepius  morbi  sedes  in- 
venitur. 

Jam  supra  commemoratum,  dolorem  ab  affecto  latere 
saepe  in  alias  partes  extendi.  Plerumque  oculus  simul 
morbi  accessu  tenetur.  Praecipue  in  orbitae  fundo  dolor 
percipitur,  qui  summas  aegrotanti  molestias  affert,  saepius 
/ autem  premendo  mitigatur.  Lacrymae  funduntur  oculo, 
perinde  ac  si  extraneum  corpus  intrasset.  Haud  raro 
aegrotantes  scintillationes  percipiunt,  vel  visus  illusioni- 
bus et  hallucinationibus  agitantur.  Sic  interdum  res  vi- 
sui objectae  opacae,  nigrae,  fuscae,  interdum  pellucidae 
apparent.  Sed  et  alio  modo  videndi  facultas  turbari  pot- 


(1)  Andral,  die  specielle  Pathologie.  Herausgegeben  v. 
Dr.  A.  Latour.  Aus  dein  Franzbsischen  iibersetzt  von  Dr. 
T.  Unger.  Th.  III.  Berlin  1S37. 

est,  v.  c.  observantur,  qui  singularum  rerum  dimidiam 
tantummodo  partem  percipiant.  Saepe  etiam  auditus  tur- 
batus susurro  quodam  molestissimo  cognoscitur.  Nequo 
minus  cranii  cutis  ita  afficitur,  ut  capilli  quoque  haud 
impune  tangi  possint;  quid,  quod  Wepferus  (obs.  leg.) 
capillos  sese  erigentes  in  acerbissimo  hemicraniae  casu 
observavit?  Pluribus  casibus  vehementioribus  ad  dentes 
quoque  sese  extendit  dolor,  atque  ita  aegrotantes  perstrin- 
git, ut  neque  os  aperire  neque  voces  distinctas  edere 
valeant.  Eodem  modo  dolorein  usque  ad  occipitium  et 
nucham,  quin  immo  ad  extremitates  propagatum  observa- 
runt medici.  Ejusmodi  exempla  vehementiora,  a Tisso- 
itio  relata,  paulo  infra  exhibebimus. 

Praeter  dolorem  nervorum  systema  alia  quoque  morbi 
: symptomata  praebet.  Interdum,  rarissime  quidem,  mentis 
actiones  ex  aliqua  parte  turbatae  apparent  (Andral). 
Saepe  affectiones  spasticae  superveniunt  dolori.  In  non- 
nullis ex  hemicrania  laborantibus  convulsiones  vagae  vi- 
dentur, loci  affecti  fines  non  superantes;  in  aliis  spasmi 
clonici  vehementiores  existunt;  quid,  quod  spasmi  inter- 
dum tonicum  induunt  characterem?  Haud  raro  motus  con- 
vnlsivi  vicinas  partes  simul  afficiunt,  interdum  totum  cor- 
i Pl|s  occupant;  saepius  autem  tremorem  potius  gignunt 
iquam  convulsionem.  Aegrotis  quibusdam  occurrimus,  qui 
in  abdominis  musculis  contractiones  dolore  conjunctas 
| persentiant.  Alii  de  molesto  formicationis  cnjusdam  sensu 
variis  in  corporis  partibus  conqueruntur,  qui  quidem  sen- 
sus illi  interdum  haud  dissimilis  est,  qui  galvanismi 
actione  in  musculis  provocatur.  — Aliud  symptoma  in 
I hemicrania  somnus,  qui  criticam  quoque  vim  exercere  pot- 
est. Ubi  vero  medio  impetu  producitur,  gravitatem  indf- 

cat  morbi;  nam  tanto  magis  morbo  aegrotantes  crucian- 

lur,  quo  magis  somno  capiuntur.  In  bis  aegrotis  somnus 
nunquam  fere  finit  morbum;  e contrario  dolor  remittere 
solet,  aegris  plane  e somno  experrectis.  De  functionibus 
sepsuuiu  alienatis  jam  supra  sermo  fuit. 

Pulsus  arteriarum  plerumque  frequentiores,  interdum 
pleniores,  duriusculi  observantur;  sub  finem  vero  impe- 
tuum remittunt.  Tissot  subitam  fere  pulsuum  remissio- 
nem post  vomitum  commemorat.  In  bomiuibus  plethoricis 
saepius  aperta  sanguinis  ad  caput  congestionis  signa  in 
lucem  procedunt.  Interdum  fieri  potest,  ut  in  loco  affecto 
sanguis  congeratur.  Haud  raro  tunica  conjunctiva  bulbi, 
aliis  in  casibus  tela  cellulosa  subcutanea  faciei  et  frontis 
vasis  minoribus  ruptis  sanguine  impleta:  quae  quidein  re- 
pletio interdum  eum  gradum  adipiscitur,  ut  frontis,  palpe- 
brarum, quin  etiam  genarum  cutis  caerulea,  livida  et  ni- 
gricans, uti  in  iis,  qui  e cholera  morbo  laborant,  appa- 
reat. Eodem  modo  arteriae  temporales  interdum  admodum 
extensae,  facies  ardens,  et  nonnunquam  sub  finem  impetus 
intumefacta. 

Inter  symptomata,  quae  maxime  solent  in  hemicra- 
nicis occurrere,  praecipue  vomitum,  modo  initio  morbi, 
modo  medio  impetu,  modo  sub  finem  ejus  locum  tenen- 
tem nomino.  Nihilominus  tamen  vomitus  non  constans 
morbi  signum  habendus.  In  universum  hujus  est  mo- 
menti: nempe  aut  salutaris,  ita  ut  dolor  post  vomitum 
statim  finem  assequatur,  sin  minus,  tamen  aliquantum 
cedat;  aut  signum  tantummodo  morbi,  gravitate  ejus  pro- 
creatum. 

Ouod  singulas  attinet  secretiones,  quatenus  a norma 
recedant,  jam  supra  de  lacryinarum  fluxu,  qui  interdum 

continuus  obveniat,  relatum  est.  Sed  et  aliae  saepius 
actionem  anomalara  praebent.  Sic  interdum  salivae  se- 
cretio largior,  et  sudores  modo  locales,  modo  universales 
occurrunt.  Sudorum  in  hemicrania  eadem  exstat  ratio, 
quam  vomitus;  etenim  aut  critici  sunt,  aut  symptomatici, 
mali  acerbitate  expressi.  Symptomaticos  autem  dolores 
remissionem  non  sequi,  re  ipsa  jam  patet. 

Temporis  spatium,  quo  impetus  hemicraniae  finem 
assequitur,  in  variis  aegrotantibus  maxime  varium  reperi- 
tur.  Plurimis  quidem  in  casibus  aliquot  horarum,  inter- 
dum vero  dierum  spatium  explet.  Tissot  hemicraniae 
impetus  inde  a duarum  usque  ad  triginta  vel  triginta  sex, 
imo  septuaginta  horarum  spatium  decurrentes  dicit;  spa- 
tium autem  maxime  solitum  octo  vel  duodecim  horarum 
ab  eodem  auctore  refertur.  Alium  idem  medicum,  For- 
dice,  citat,  qui  hemicraniae  casus,  plures  dies  continua 
serie  perdurantes,  sese  observasse  contendat.  Sed  jam 
dubium  redditur,  num  ejusmodi  casus  revera  ad  nostrum 
morbum  referendi  sint,  an  potius  cephalaeae,  quae  morbum 
continuum  praebeat,  adscribendi. 

Exitus  impetus  varia  ratione  procedit,  neque  in  iis- 
dem aegrotantibus  semper  idem  apparet.  Saepissime  cri- 
sibus tum  dynamicis,  tum  materialibus  designatur;  haud 
raro  autem,  criticis  signis  non  praegressis  consequitur. 
'Complures  ab  hemicrania  correpti  homines,  cum  doloris 
summa  vi  per  aliquot  horas  oppressi  sint,  somno  pro- 
fundo capiuntur,  ex  quo  paulo  post  experrecti,  valetudine 
fruuntur  optima.  Vomitus  superveniens  aut  finein  impo- 
nit morbo,  aut  remissionem  tantummodo  efficit,  quam 
somnus  placidus  sequitur,  quo,  cum  plures  perduraverit 
horas,  morbus  solvitur.  Tissot  aegrotae  cujusdam  fe- 

minae  mentionem  facit , in  qua  hemicrania  nonnisi  vomitu 
deleri  potuit,  quam  ob  rem  aegrota  hunc  medicaminibus 
et  provocandum  et  adaugendum  curavit.  Reperiuntur  quo- 
que, in  quibus  tinis  impetus  sudoribus  modo  localibus, 
modo  universalibus  exoriatur.  Wepfer  (observ.  de  apo- 
plex  obs.  76.  p.  608)  aegrotam  mulierem  commemorat,  in 
qua  morbi  impetus  largiore  lacrymarum  fluxu  ex  affecti 
lateris  oculo  sublati  sint,*  interdum  quoque  copiosior  fluidi 
cujusdain  serosi  excretio  ex  naribus  finem  imposuit  malo: 
quo  facto  aegrota,  alias  quavis  hebdomade  hemicrania 
correpta,  per  longius  temporis  spatium  morbo  libera  ex- 
stitit. Andral  haemoptysin  quoque  laudat,  qua  impe- 
tuum exitus  significetur. 

Dolor  quamvis  in  universum  ita  percutiat  aegrotos, 
ut  perfectae  quieti  dediti,  tam  quemque  corporis  motum 
quam  omnem  tactum  evitare  studeant,  tamen  memorantur, 
quos  quiete  fruentes  summopere  cruciet  dolor.  Sic  a 
Wepfero  (de  inorb.  cap.  obs.  47)  juvenis  cujusdam 
mentio  facta,  in  quo  majore  cum  acerbitate  prodierint 
hemicraniae  impetus,  simulatque  aegrotus  procubuisset. 
Memoratu  adhuc  dignum  est,  in  aliis  aegrotis 'dolorem 
finiri,  cum  vehantur.  Cujus  rei  exempla  a Tissotio 
duo  homines  perhibentur,  qui  quidem  multo  diutius  labo- 
rabant ex  hemicrania,  vehendi  occasione  non  data;  curru 
autem  vehentes  stati tn  a molestite,  alter  vomitu  superve- 
niente, alter  nullo  alio  symptomate  intercedente,  libe- 
rati sunt. 

Impetu  finito  aegrotus  plerumque  optima  gaudet  va- 
letudine. Nihilominus  tamen  casus  obveniunt,  qui  a norma 
modo  laudata  recedant,  cum  interdum  aegrotantes  seqtie- 
lis  quibusdam  petantur.  Sic  in  nonnullis  partium  affecta- 

rum  sensibilitas  adaucta  per  aliquod  tempus  remanet, 
quae  eum  gradum  assequi  potest,  ut  tactum  vix  perferant. 
Eodem  modo  dolores  in  humero  et  brachio  lateris  affecti, 
nec  minus  anaphia  quaedam  in  eodem  latere,  symptomata 
residua  ab  auctoribus  relata  sunt.  Lassitudinem  quandam 
virium  die,  qui  morbi  invasionem  sequitur,  haud  raro  in 
lucem  prodire,  vix  memoratu  dignum,  quippe  quod  ex  rei 
natura  satis  luculenter  pateat. 

Hemicraniae  impetus  non  semper  eodem  modo,  ut 
a nobis  descripti  sunt,  proveniunt.  Interdum  fit,  ut  fines 
solitos  excedant,  trahantque  secum  alia  graviora  sympto- 
mata. Tissot,  qui  uberrime  de  hemicrania  disseruit, 
hujusmodi  casus  complures,  tum  ex  suis,  tura  ex  aliorum 
medicorum  observationibus  haustos  profert,  quorum  cum 
notatu  dignissimi  videantur,  nonnullos,  uti  supra  polliciti 
sumus,  breviter  recensebimus. 

Piso,  qui  ipse  hemicrania  laboravit,  tanto  vexatus 
est  dolore,  ut  sutura  coronalis  ei  fissa  videretur,  quam 
Van  Der  vi  e 1 (Lib.  I.  Obs.  I.)  revera  in  morbo  fissam 
observavit.  Idem  phaenomenon  etiam  a Fabricio  Hil- 
dano  (cent.  I.  obs.  1.  cent.  II.  obs.  2),  cum  ipsum  in 
tribus  vel  quatuor  aegrotantibus  animadverterit,  confirma- 
tur. In  libro  quodam  (Histor.  morb.  Vratislav.  p.  50), 
cujus  fides  secundum  Tissotii  sententiam  admodum  est 
comprobata,  observationes  proferuntur,  omnem  dubitationem 
tollentes.  Saepius  in  vehementioribus  hemicraniis,  auctor 
inquit,  aegros  animadvertimus,  qui  de  capite  fisso  querelas 
edunt.  Non  semper  res  ita  se  habet,  nihilosecius  tamen 
interdum  revera  fissura  observatur.  Inter  alia  exempla 
Dr.  Grass  de  aegrota  quadam  triginta  fere  annorum  re- 

fert,  in  cujus  capite,  dolores  cum  acmen  attigissent,  latior 
suturae  lambdoideae  fissura  aperte  perspici  potuit. 

Tissot  de  puella  quoque  agit  duodecim  annorum, 
quae,  subito  hemicrania  occupata,  oculo,  tempore  et  aure 
lateris  sinistri  praecipue  affecta  fuit.  Simul  sensum  quen- 
dam  formicatiouis  percepit,  qui  inde  a digito  minimo  ma- 
nus  ejusdem  lateris  exorsus,  sensim  sensimque  in  reliquos 
digitos,  antibrachium,  brachium,  collum  transiit,  postremo 
vero  vehementem  retractionem  spasmodicum  capitis,  opi- 
sthotono haud  dissimilem,  neque  minus  trismum  quendam 
sibi  adnexuit.  Ejusmodi  impetus  summo  virium  collapsu 
conjuncti  erant;  nunquam  vero  conscientia  erat  sublata. 
Exitum  mali  vomitus  biliosus  significavit.  Eae,  quae  his 
vehementioribns  successerunt  invasiones,  levioris  momenti 
semper  exstiterunt.  Dolor  praecipue  in  regione  temporali 
vim  suam  exercuit;  atque  sensum  quendam  obtusum  in 
extremitatibus  et  superioribus  et  inferioribus  lateris  affecti 
per  duos  fere  dies  reliquit. 

In  milite  quodam  Austriaco  trigiuta  fere  annorum,  de 
quo  etiam  in  Tissotii  libro  sermo  est,  hemicrania  primo 
oculos  obsedit,  ita  ut  omnia  visus  objecta  ei  turbata  vi- 
derentur, sicuti  in  iis,  qui  solem  intuiti  sunt.  Quod  curo 
per  decem  circiter  borae  scrupula  perdurasset,  extremita- 
tes superiores  et  inferiores  lateris  affecti  instupuerunt. 
Aeger  in  ipsis  horripilationes  et  formicationes  persensit, 
easdemque  affectiones  in  ore  et  lingua  percepit,  ita  ut 
summa  tantummodo  virium  intentione  adhibita  voces  edere 
posset.  Quae  symptomata  cura  per  septeni  vel  octo  ho- 
rae scrupula  aegrotum  obtinuissent,  dolores  in  lucem  pro- 
dierunt, qui  temporalem  tantummodo  occupaverunt  regio- 
nem, aegrotumque  per  septem  vel  octo  horas  vehemen- 

tissime  cruciarunt.  Vomitus  levameu  attulit.  Idem  quo- 
que auni  tempore  et  quaque  diei  hora  morbo  fuit  expo- 
situs. — 

Wepfer  in  observationibus  suis  hemicraniae  cujus- 
dam  mentionem  facit,  quam  crudelem  appellat;  haec  nullis 
prodromis  praegressis,  subito  palpebram  inferiorem  dextri 
lateris  invasit,  unde  latius  diffusa  et  frontem  regionemque 
temporalem  obtinuit,  et  nasum  labiumque  superius  occu- 
pavit, quod  labium  tam  sensibile  redditum  est,  ut  tactum 
vix  ferret.  Vebementissimo  impetu  autem  dolor  gingivam 
perculit  et  oculum,  qui  simul  lacrymas  uberrime  fudit. 
Dolor  interdum  propagatus  ad  occipitium  et  nucham,  idem- 
que  fere  semper  intolerabilis.  Saepe  etiam  accesserunt 
motus  convulsivi  labiorum  atque  vasa  eorum  intumefacta. 

DECURSUS  ET  EXITUS  MORBI. 

Hemicrania  in  universum  decursum  maxime  chronicum 
exhibet.  Haud  raro  jam  infantili  aetate  exorditur,  septimo 
scilicet  vel  octavo  aetatis  anno  infantes  saepius  illa  op- 
primuntur. Plerumque  autem  morbus  noster  inde  a de- 
cimo tertio  vel  quarto  aetatis  anno  usque  ad  decimum 
octavum  vel  vigesimum  initium  capit.  Plerumque  summo 
vigore  usque  ad  quiuquagesimum  vel  sexagesimum  annum 
perdurat,  quibus  peractis  annis  plurimum  impetus  morbi 
mitigantur,  atque  rarius  occurrunt,  ita  ut  sub  septuagesi- 
mum aetatis  annum  morbus  saepe  plane  evanescat.  Sed 
sunt  quoque  iu  quibus  morbus  jam  media  eorum  aetate 
finem  assequatur.  In  universum  hemicrania  provectiore 
aetate  originem  non  capit.  Qui  ante  vigesimum  quintum 
aetatis  annum  morbo  nondum  correptus  est,  secundum 

Tissotii  seutentiam  seriore  tempore  huic  morbo  plerum- 
que nou  obnoxius  existit. 

Morbus  noster  simili  ratione  in  quovis  aegrotante  de- 
cursum exhibere  solet;  plurimum  enim  ab  initio  levioribus 
impetibus  signatur,  compluribus  annis  peractis  paulatim 
ingravescit  ad  acumen  quoddam,  tum  vero  sensim  sensim- 
que  decrescit.  Praeter  hanc  vero  vulgarem  rationem  de- 
cursus in  singulis  aegrotantibus  varios  modos  praebet, 
tura  quod  attinet  impetuum  abundantiam,  tum  eorum  vim, 
tum  tempus,  quod  singuli  explent,  tum  typum,  quo  rever- 
tuntur. 

In  feminis  saepius  morbus  sub  decrepiditatis  stadium 
ingravescit,  maxima  ex  parte  autem  invasiones  leviores 
redduntur,  cum  menstruorum  fluxus  prorsus  cesserit.  In 
universum  feminae,  quae  in  menstruis  sunt,  saepissime 
afficiuntur,  ita  ut  paulo  ante  menstruorum  tempus,  aut 
dum  menstrua  fluant,  impetus  enascantur,  interdum  quo- 
que, id  quod  rarissime  tamen  accidit,  post  catameniorura 
tempus  proveniant.  In  feminis  menstruis,  quae  hemicra- 
nia laborant,  quodque  catameniorum  tempus  impetum  se- 
cura trahere  solet. 

In  compluribus  aegrotantibus  impetus  morbi  rarius 
tantummodo  revertuntur,  ita  ut  non  plures  quam  octo  vel 
decem  per  anni  circuitum  observentur.  Tissot  contendit, 
a veris  hemicraniae  impetibus  rarissime  plus  quam  ternis 
per  mensem,  atque  minus  quam  quaternis  per  annum  vi- 
cibus aegrotantes  invadi.  Andral  aegroti  cujusdam  men- 
tionem facit,  qui  intra  spatium  novem  annorum  bis  tan- 
/ t 
tummodo  ab  hemicrania  obsessus  sit. 

Ratio  vero  decursus  peculiaris  ut  accuratius  perspi- 
ciatur,  singula  morbi  exempla  ex  auctoribus,  qui  de  morbo 

nostro  egere,  praeqipue  ex  Tissotio,  cujus  auctoritas  iu 
hemicraniae  indole  ac  ratione  indaganda  maximi  momenti 
esse  videtur,  petita  laudentur. 

Tissot  aegrotantem  quendam  curavit  quadraginta* 
circiter  annorum,  in  quo  hemicraniae  impetus  septuaginta 
quatuor  horas  perduraverunt.  Per  decem  vel  duodecim 
annos  septies  vel  octies  quotannis  ab  hemicrania  corre- 
ptus est,  quibus  annis  praeterlapsis  impetus  sine  ulla 
causa  aperta  crebrius  apparuerunt,  ita  ut  non  diutius 

quam  per  hebdomadis  spatium  aeger  ab  ipsis  liber  ex- 

\ 

isteret. 

I 

In  alio  aegroto  homine  literarum  studiis  dedito,  cui 
idem  Tissot  operam  suam  navavit,  hemicrania,  quae 
illum  jam  inde  a tenera  aetate  obsederat,  primis  tempori- 
bus impetus  rariores  produxit,  quorum  singuli  duodecim 
saltem  horarum  spatium  expleverunt,  maguamque  virium 
consumtionem  in  jegroto  seuiper  reliquerunt.  Seriore 
tempore  impetuum  numerus  ita  adauctus  est,  ut  per  ali- 
quot annos  quovis  mense  redirent;  postea  vero  binis 
hebdomadibus  interjectis,  deinde  quaque  hebdomade,  quin 
etiam  crebrius  apparuerunt.  Circa  sexagesimum  aetatis 
aunurn,  id  quod  vulgari  decursui  repugnat,  impetus  tam 
frequentes  exstiterunt,  ut  aegrotus  vix  duobus  diebus  in- 
sequentibus  morbo  vacaret,  quamvis  utorbi  intervalla  in- 
terdum diuturniora  evaderent.  Singulis  impetibus  semper 
vomitus  finem  imposuit.  Verum  quidem  est,  dolores 
morbi  posterioribus  temporibus  non  tam  atroces  prodiisse 
quam  prioribus;  sed  cum  vomitus  non  eodem  ordine,  quo 
antea  cuique  impetui  modum  posuerat,  procederet,  illi 
singuli  impetus  non  tam  perfecte  quam  antea  sublati  sunt. 

Tandem  vel  crisibus  bis  imperfectis,  vel  abusu  infusi  se- 

2 


18 


minis  coffeae  tosti,  vel  vita  prorsus  sedentaria,  cui  aegro- 
tus se  dederat,  factum  est,  ut  ventriculi  functiones  turba- 
rentur, atque  corporis  valetudo  universa  debilior  reddere- 
tur. Hemicraniae  impetus  simul  quidem  rariores  exstite- 
runt, sed  quomodo  remotiores  redditi  sunt,  eodem  modo 
aegrotus  alia  affectione  nervosa  graviore  est  correptus: 
etenim  faciei  musculi  in  statum  quendam  convulsivum  in- 
ciderunt, quo  aegrotus  serie  fere  continua  vexatus  est, 
cui,  quando  hemicraniae  impetus  plures  per  hebdomades 
non  redierant,  veheme  utissimura  asthma  supervenit.  Ulti- 
mis vitae  annis,  tribus  vel  quatuor,  hemicrania  plane 
quievit,  sed  aegrotus  maxima  virium  lassitudine  laboravit. 

Piso,  quem  jara  supra  laudavimus,  hemicrania  vehc- 
mentissima  circa  evolvendae  pubertatis  tempus  occupatus 
est,  quae  quavis  tempestatis  vicissitudine  eum  invasit, 
et  per  aliquot  horas  obtinuit,  quibus  peractis  vomitus 
biliosus,  quem  somnus  secutus  est,  finem  imposuit  malo. 
Aegrotus  cum  ex  itinere  in  Italiam  rediisset,  dolores  hemi- 
cranici aliquantum  remiserunt;  nihilominus  tamen  vomitus 
biliosus  atque  somnolentia  quaedam  ordine  solito  appa- 
rere perrexerunt.  Sed  hemicrania  ipsa  paulatim  in  spas- 
mos vehementissimos  musculorum  femoris  et  abdominis 
abiit,  quibus  aeger  non  solum  temporum  anni  vicissitudi- 
nibus, verum  etiam  quaque  ferme  tempestatis  commuta- 
tione obnoxius  fuit,  nisi  sudores  largiores,  qui  horis  ma- 
tutinis saepius  cum  occuparunt,  ei  praesidio  fuere.  Sed 
cura  aliquando  autumno  interdiu  in  loco  aprico  obdormi- 
visset, ita  ut  caput  solis  radiis  expositum  esset,  denuo 
hemicrania  ingruit,  complures  dies  explens,  quibus  prae- 
terlapsis morbus  in  dolorem  singularem  collum  dorsum- 

que  occupantem  abiit.  Hyeme  sequenti  hemicrania  pluri- 
bus vicibus  rediit. 

Tissot  hemicranias,  quae  ternis  mensibus,  quae 
quovis  mense,  quae  binis  hebdomadibus  strenuo  ordine 
rediissent,  a se  observatas  esse  affirmat. 

Exemplum  hemicraniae,  typum  quae  maxime  regula- 
irem  observavit,  a Salio  (1)  exhibetur.  Monachum  enim 
Romanum,  Salii  curae  traditum,  per  tres  annos  septern- 
que  menses  iusequentes  quoque  Lunae  die,  eademque 
isemper  hora  hemicrania  ferocissima  occupavit,  quae  mu- 
sculum temporalem  dextri  lateris  obsedit.  Impetibus  vi- 
igeutibus,  qui  nunquam  minus  quam  duodeviginti  horarum 
I tempus  impleverunt,  atque  ex  altera  parte  triginta  hora- 
rum spatium  non  superavere,  aegrotus  neque  lucis  can- 
dorem neque  sonitum,  quicunque  erat,  perferre,  neque 
quidquam  manibus  sine  dolore  apprehendere  potuit.  Fini- 
tis vero  impetibus  optima  gavisus  est  valetudine. 

Juncker  (2)  exemplum  quoddam  hemicraniae,  ,quam 
horologicam  vocat,  memoratu  dignissimum  narrat.  Femina 
quaedam  post  puerperium,  quo  vires  admodum  exhaustae 
erant,  hemicrania  obsessa  est,  quadrantem  horae  quaque 
vice  implente,  et  quadis  hora  diei  noctisque  redeunte. 
iQuo  modo  aegrota  quinque  annos  e morbo  laboravit. 

Prosper  Martin  pariter  exempla  hemicraniae  regu- 
laris profert.  Ita  hic  auctor  Double  citat,  qui  feminam 
quandam  observavit,  in  qua  hemicraniae  impetus,  qui 


(1)  Schenkii  a Graefenberg  observ.  medie,  lom.  I. 
i p.  60.  Francofurti  1600. 

(2)  De  hemicrania  horologica.  Italae  1747. 

simul  cum  solis  ortu  emerserant,  cum  ejus  occasu  fineui 
adepti  sunt,  id  quod  pari  modo  quovis  die  accidit. 

Marmontel,  uti  Prosper  Martiu  commemorat, 
cum  per  septem  anuos  insequentes  ex  hemicrania  laboras- 
set,  quoque  anno  nonnisi  per  duas  hebdomades  quoti- 
diano dolore  occupatus  est,  qui  quatuor  horarum  spatium 
nunquam  superavit. 

Fleck,  qui  Prosperi  Marti  ni  libellum  lingua 
vernacula  edidit,  in  juvene  quodam  hemicraniae  impetus 
hora  cujusvis  diei  sexta  matutina  inchoantes  animadvertit, 
qui  summa  acerbitate  usque  ad  horam  primam  vel  secun- 
dam pomeridianaui  perdurarunt.  Tandem  nono  die  dolor 
non  reversus  est,  ex  quo  tempore  aegrotus  ille  morbo 
solutus  exstitit. 

Hemicrania,  nisi  totam  per  vitam  aegrotantem  occu- 
pat, duplicem  aut  in  sanitatem,  aut  in  morbos  secunda- 
rios exitum  habet.  Mors  reapse  non  adducitur  morbo. 
Exitus  in  sanitatem  jam  plura  exempla  laudavimus,  neque 
minus  iu  universum  admonitum  est,  hemicraniam  haud 
raro  aetate  provectiore  sensim  sensimque  remittere,  usque 
eo,  donec  finem  assequatur.  Quae  cum  ita  se  habeant 
res,  exitum  morbi  nullis  symptomatibus  peculiaribus  or- 
natum esse  patet.  Saepius  autem  exitum  in  sanitatem 
phaenomena  quaedam  critica,  exempli  causa  haemorrhagia, 
comitantur.  Cujus  rei  exemplum  13 ecker  commemorat  (1): 
in  femina  quadam  inferiorum  ordinum,  inde  a decimo  se- 
ptimo aetatis  anno  hemicrania  obsessa,  impetus  srtnper 
eo  tempore  redierunt,  quo  menstruorum  fluxus  impendit; 
apertis  vero  menstruis  iidem  disparuerunt.  Ventrem  terens 


(1)  Acta  naturae  curiosorum.  Anu.  4 et  5.  Obs.  73, 

cum  per  duos  menses  a morbo  libera  fuisset,  hemicrania 
denuo  emersit,  cui  non  ita  multo  post  in  regione  tempo- 
rali dextra  ecchymosis  supervenit,  quae  mox  arterioto- 
miain  secum  traxit  spontaneam,  qua  sanguinis  serosi  et 
flavescentis  quinque  fere  unciae,  ac  postea  eadem  fere 
copia  sanguinis  nigricantis  ejectae  sunt.  Sanguine  effuso, 
arteriae  ostium  sponte  clausum.  Ex  hoc  tempore  autem 
aegrota  ab  hemicrania  prorsus  libera  exstitit. 

Quod  exitum  in  morbos  secundarios  attinet,  varii 
generis  morbi  animadvertuntur,  hoc  modo  hemicraniae 
finem  imponentes.  Hemicraniam  saepius  in  alias  affectio- 
nes nervosas  spasmodicas  quidem  abire,  jam  in  morbi 
descriptione  monitum,  ubi  hujus  exitus  exempla  complura 
a uobis  exhibita  sunt.  Neque  minus  morbis  febrilibus, 
impetiginibus  et  arthritide  nostrum  morbum  tolli,  auctores 
quidam  dicunt.  Maximi  vero  momenti  est  exitus  quidam 
hemicraniae,  cujus  Canstatt(l)  mentionem  facit,  in 
morbum  organicum  cerebri,  eum  quidem,  quem  Auten- 
rielb  encephalitidem  hystericam  vocavit.  Hemicrania 
enim  reactione  in  nervos  vasomotorios  partium  affectarum 
sensim  sensimque  stasin  humorum,  atque  processus  pla- 
stici anomalam  rationem  producere  potest,  quae  quidem 
alienatio,  ob  summum  quod  affert  vitae  periculum,  maxi- 
mam medici  attentionem  requirit.  Symptomata,  quibus 
affectio  modo  laudata  significatur,  haec  fere:  aegroti  cum 
per  longius  temporis  spatium  ab  hemicrania  occupati 
fuerint,  non  amplius  [liberis  intervallis  gaudent;  sed  do- 


(1)  Die  specielle  Pathologie  und  Therapie  vom  klinischen 
Standpuncte  aus  bearbeitet  v.  Dr.  Canstatt,  Bd.  III.  Erlan- 
gen  1842.  Absclin.  II.  xjjj. 

lore,  praecipue  regioueni  circa  suturam  sagittalem  obsi- 
deute,  continue  cruciantur.  Nervorum  et  vasorum  irrita- 
tione dolor  vehementior  redditur.  Non  ita  multo  post 
agrypnia,  aliaque  affectae  cerebri  vegetationis  signa  acce- 
dunt. Capitis  cutis  eo  loco,  quo  ab  internis  partibus 
dolor  percipitur,  saepe  aliquantulum  intumefacta  ac  tensa 
deprehenditur,  atque  tum  ipsa,  tum  crines  dolorem  ca- 
piunt e tactu.  Nec  minus  status  febrilis,  pulsu  arteriarum 
duriore,  quin  interdum  stupore  conjunctus,  et  vomitus 
consensualis  occurrunt.  Postremo  affectiones  paralyticae, 
motus  convulsivi,  retardata  evacuatio  alvi  atque  urinae, 
signa  hydropica  cerebri,  febris  torpida  superveniunt.  Solo 
hoc  in  morbum  cerebri  organicum  exitu  hemicrania  mor- 
tem adducere  valet. 

DISSECTIO  CADAVERIS. 

Cadavera  eorum,  qui  ex  hemicrania  laboraverunt,  in 
universum  nihil  morbi  praebent,  exceptis  casibus,  in  qui- 
bus morbi  organici  capitis  hemicraniae  exoriundae  ansam 
suppeditarunt.  Huc  referendum  sit,  quod  Morgagni  (1) 
commemorat:  cephalalgiae  scilicet  miserrimae  illos  esse 
obnoxios,  in  quibus  utraque  meninx  per  aliquod  spatium, 
saepe  duos  digitos  latum,  ila  coaluerit,  ut  vasorum  oscula 
penitus  observentur.  Veri  quoque  simile  est,  ejusmodi 
obstacula,  quatenus  se  aut  sanguini,  aut  aliis  pariter  op- 
ponunt succis  per  meningos  jugiter  transeuntibus,  occa- 
sionem interdum  praebere  doloribus  per  circuitus  recur- 
rentibus, toties  videlicet,  quoties  tanta  portio  haesit 

(1)  Morgagni  de  sedibus  ct  causis  morborum.  Tom.  I. 
Lib.  1.  Epist.  I. 

succorum,  ut  copia  distendere,  aut  tamdiu,  ut  vitiosa  ob 
inoram  facta  irritare  meninges  possit,  quarum  febris  se 
propterea  contrahentibus,  postquam  prima  illa  portio  vi  in 
angustiores  canaliculos  laterales  contrusa  est,  nova  suc- 
cedat, quae  ad  eundem  modum  haereat  atque  expellatur, 
et  postea  alia;  neque  finis  antea  fiat,  quam  laterales  illi 
canaliculi  sic  tandem  impulsibus  saepius  iteratis  pateant, 
ut  nihil  jam  haereat.  Sed  aut  funestum  denique  pronun- 
ciant  exitum,  aut  difficilem  non  raro  curationem  babent 
ejusmodi  dolores,  eoque  magis,  quo  constantius  eadem 
recurrunt  hora;  an  quod  ita  significetur,  laterales  canali- 
culos valentius  resistere  impulsui  dilatanti?  — Eodem 
modo  Canstatt  exostoses  et  arteriarum  ossificationes  a 
medicis  observatas  esse  monet.  Praeterea  quoque  in  ca- 
daveribus eorum,  qui  morbo  organico  cerebri,  hemicraniae 
pedissequo  modo  relato,  affecti  erant,  signa  quaedam 
morbosa  obvenientia  enumerat.  Eodem  auctore  plerumque 
in  suturae  sagittalis  vicinitate  tunicae  arachnoideae  con- 
densationes,  porro  meningum  concretiones,  glandularum 
Pacchionii  inturneseentiae  et  indurationes  occurrunt. 
Interdum  ossa  cranii  locis  affectis  crassiora,  erosa,  ~adeo- 
que  perforata  deprehenduntur;  saepius  etiam  iufiltratio  se- 
rosa ac  pyosis  in  cerebro  apparent. 

AETIOLOGIA. 

Auctores,  qui  de  morbo  nostro  egerunt,  ferine  omnes 
iu  eo  consentiunt,  de  causis,  quibus  hemicrania  cum  in 
universum  procreetur,  tum  ejus  singuli  impetus  in  lucem 
provocentur,  nihil  certi  edici  posse,  cum  momenta  causa- 
lia hemicraniae,  quae  multigena  observentur,  aliis  quoque 
morbis  iisque  diversissimis  exoriuodis  saepissime  faveant, 

atque  quae  solam  hemicraniam  gignant,  nullae  deprehen- 
danlur.  Quod  cum  in  universum  ita  se  habeat,  tamen 
momenta,  quae  hemicraniae  origini  praebeant  ansam,  ac- 
curatius perlustrentur  necesse  est,  ut  morbi  cognitio  arn- 
plibcetur. 

Dispositio. 

Dispositio,  quae  organismum  ad  morbum  nostrum 
amplectendum  proclivem  reddat,  bis  quae  sequuntur  mo- 
mentis fundata  est. 

1)  Hereditate,  quae  saepissime  in  hemicrania  exo- 
riunda  vigens  a medicis  vocatur. 

2)  Aetate.  De  aetatis  ratione,  quatenus  morbi  no- 
stri origini  faveat,  jam  supra  in  decursus  morbi  adumbra- 
tione monitum  est,  hemicraniam  potissimum  juvenili  ae- 
tate exordium  capere,  praeter  quam  infantiam  esse  accu- 
sandam, quae  dispositionem  ad  hemicraniam  suggerat. 
Provectior  aetas  quamvis  morbum  antea  exortum  plerum- 
que asservet,  rarissime  tamen  ipsum  producit.  Aetas 
senilis  neque  ad  gignendam,  neque  ad  sustentandam  he- 
micraniam dispositionem  peculiarem  offerre  videtur,  cura 
in  universum  hemicrania  in  senibus,  nisi  prorsus  cesset, 
plurimum  tamen  remittat. 

3)  Sexu.  Feminas  hemicraniae  magis  quam  viros 
obnoxias  esse,  ab  omnibus  auctoribus  admonetur.  Le 
Bienvenu(l)  ex  decem  aegrotis  hemicrania  obsessis  in 
universum  novem  feminas  secundum  auctores  fuisse  ait; 
ipse  vero  hunc  numerum  non  satis  accurate  constitutum 


(1)  Das  einseitige  Kopfweh,  gewohnlich  Migrainc  genaunt 
und  die  dagegen  anzuwendenden  Miltel,  v.  E.  H.  Le  Bienvenu. 
Aus  dem  Franzosisclten.  Qucdlinhurg  u.  Leipzig  ISIO. 

censet.  Praecipue  in  feminis  menstruorum  tempus,  gra- 
viditas, stadium  decrepiditatis  momenta  animadvertenda 
sunt,  quae  tum  morbum  graviorem  reddant,  tum  impeti- 
bus gignendis  ansam  praebeant. 

4)  Constitutione  et  temperamento.  Constitu- 
tio tenera,  nervosa,  quae  causis  externis  facilius  receptis 
tensionem  nervosi  systematis  aequalem  facilius  perdat, 
ipolissimum  accusanda  videtur.  Sed  et  constitutio  pletho- 
i rica  huc  referenda  est,  quippe  quae  ex  altera  parte  con- 
igestionibus  sanguinis  ad  caput  atque  illius  accumulatio- 
nibus in  cranii  cavitate  exoriundis  summopere  faveat;  ex 
altera  autem  organismum  ad  stagnationes  sanguinis  in 
abdomine  ac  viscerum  abdominalium  obstructiones  et  in- 
farctiones  gignendas  idoneum  reddat.  Temperamentorum 
ea  praecipue  dispositionem  praebent,  quae  tum  ad  nervo- 
rum actionem  alienandam  agant,  tum  sanguinis  circulo 
adaucto  turgorem  ad  caput  provocandum  foveant:  sangui- 
nicum  dico  atque  cholericum,  neque  minus  melancholi- 
cum accusandum  est,  quatenus  accumulationibus  et  sta- 
gnationibus  sanguinis  in  abdomine  ansam  suppeditet. 

5)  Dispositione  morbosa.  Hemicrania,  semel 
quae  aegrotantem  occupavit.,  dispositionem  ad  morbos 
recidivos  procreandos  relinquit,  id  quod  prae  ceteris 
Prosper  Martin  commemorat.  Praeter  lianc  disposi- 
tionem ex  ipso  morbo  proficiscentem  exaltata  quaedam 
ratio  systematis  nervorum,  quae  imprimis  in  hypochon- 
driacis observatur,  neque  minus  in  feminis  hystericis  et 
chloroticis , atque  in  iis,  quae  lniemorrhagiis  debiliores 
redditae  sunt,  causa  disponens  agnoscenda  est.  Digestio- 
nem vitiosam,  a Tissotio  gravissimum  momentum  dis- 
ponens ad  hemicraniam  proferendam  vocatam  Eom- 

berg(l)  causis  occasionalibus  potius,  quam  disponenti- 
bus adscribendam  censet.  Nihilominus  negari  non  potest, 
habitualem  indigestionem  et  alvi  obstructionem  saepius 
causas  disponentes  hemicraniae  existerc.  Pari  modo  sta- 
gnationes  sanguinis  in  abdomine,  praecipue  in  systemate 
venae  portarum,  et  dispositio  haemorrhoidalis  huc  refe- 
rendae sunt.  , 

6.  Vitae  ratione  speciali.  Vita  sedentaria  po- 
tissimum, ubi  animi  intentionibus  conjuncta  est,  quemad- 
modum in  hominibus  literatis,  otium,  maxime  tum,  cum 
vitam  laboriosam  missam  subito  otiosa  sequatur,  vita  libi- 
dinosa ac  luxuriosa,  largior  spirituosorum  usus  habitualis, 
causae  disponentes,  hemicraniae  accusanda  sunt,  quatenus 
tum  nervosi  systematis  sensibilitatem  adaugeant,  tum  ple- 
thoram  sanguinis  iu  abdomine  gignendam  foveant.  Nec 
minus  educationis  ratio  huc  referenda  est.  Sic  in  infan- 
tibus dispositio  quaedam  cum  ad  morbos  systematis  ner- 
vorum, tum  ad  hemicraniam  enascitur,  si  infantes  nimia 
ac  perversa  parentum  cura  imbecilliores  evaserint,  aut  si 
incauta  et  supervacua  instructione,  animi  viribus  adauctis, 
phantasia  imprimis  tumida  reddita  sit.  Dein  vitae  condi- 
tiones externae  animadvertendae  sunt.  Qui  urbes  inco- 
lunt ac  meliore  fortuna  utuntur,  cum  corporis  organisatio 
facilius  emolliatur,  majorem  ad  hemicraniam  dispositionem 
evolvunK,  quam  rustici,  laborum  molestiis  organismum 
stabilientes. 

7.  Potentiis  universalibus.  Quod  constitutio- 


(1)  Lehrbuch  der  Nervenkranklieitcn  des  Menschen  von 
M.  H.  Romberg.  Bd.  I.  Ablh.  1.  Berlin  1S40.  Neuralgia  ce- 
rebralis. 

nem  stationariam  attinet  atque  epidemicam,  nihil  de  ipsis 
ab  auctoribus  edicitur.  De  annua  constitutione  certa  sen- 
tentia non  statuenda,  cum  omnibus  anni  temporibus  he- 
micraniae impetus  observentur.  Nihilominus  tamen  vere 
et  auctumno  impetus  crebriores  existere  videntur.  Ra- 
tione habita  constitutionis  endemicae  W eat  herbea  d (1) 
prae  ceteris  huroidam  aeris  naturam  accusat.  Etenim  in 
iis  morbum  nostrum  saepissime  deprehendit,  qui  accolunt 
fluvios,  aqua  bene  profluente  carentes,  et  ab  utroque  la- 
tere altis  ripis  instructos,  ita  ut  nebulae  in  iis  facillime 
congregentur.  Morbus  plerumque  aegros  deseruit,  si- 
mulatque  hi  loco  humido  relicto  altiores  regiones  peti- 
erant. Praeterea  idem  auctor  aerem  immundum  momen- 
tum disponens  censet,  ita  ut  et  hoc  modo  vita  in  urbibus, 
praecipue  frequentibus,  vim  noxiam  exercere  possit. 

\ V 

Causae  occasio n ales. 

Causae  occasionales,  quae  hemicraniam  in  lucem  pro- 
ferant, hae  praecipue  a scriptoribus  relatae  sunt: 

Psychicae,  animi  affectiones  cujuslibet  generis  et 
exaltantes  et  deprimentes,  inter  quas  iracundia,  terror, 
angor  primum  obtinent  locum. 

Somaticae,  quo  omnes  eae  pertinent,  quae  intem- 
periem nervosi  systematis  aliquo  modo  producere  valent. 
Imprimis  huc  referenda,  quae  jam  supra  dispositionem 
morbosam  constituentia  momenta  causalia  laudata  sunt, 
si  majorem  in  gradum  evoluta  vim  exquisitiorem  ad  mor- 
bum provocandum  sibi  paraverant.  Praecipue  vero  vitia 


(1)  Ueber  d.  Kopfweh  von  G.  H.  Weatherhead.  Au» 
dem  Englischen  von  Dr.  L.  Pfeiffer.  Leipzig  1836. 


28 


diaetae,  interdum  etiam  jejunium,  gastroses,  alvus  obstru- 
cta, haemorrhoides  ancmalae,  sanguinis  ad  caput  conge- 
stus, in  feminis  menstrua  suppressa,  causae  occasionales 
liahenda  sunt.  Porro  secretiones  suppressae,  praesertim 
sudorum,  dyscrasiae,  v.  c.  arthritis,  dyscrasia  mercurialis, 
dyschymosis  ex  ulceribus  incaute  sanatis  exorta,  nec  non 
affectiones  locales,  velut  Ophthalmiae,  irritationes  et  in- 
flammationes sinuum  frontalium,  sphenoidalium,  maxillarium 
provocatae,  caries  dentium,  morbi  organici  cerebri,  ex- 
ostoses ossium  cranii,  calculi  renales,  causis  occasiona- 
libus  ah  auctoribus  adnumerantur. 

Weatherhead  praeterea  refrigerium,  praecipue  pe- 
dum et  capitis,  nec  non  rationem  electricam  aeris,  im- 
primis positivae  ac  negativae  permutationem  in  tempesta- 
tibus, causas  occasionales  accusat.  Dolorem,  matutino 
tempore  aegrogantes  e somno  experrectos  invadentem,  idem 
auctor  saepius  ex  aliqua  aeris  alienatione  per  noctem  ex- 
orta proficisci  censet.  Postremo  aer  perflans,  solis  ardor, 
cui  caput  incaute  exponitur,  nimius  in  conclavibus  calor 
memorantur,  quibus  haud  raro  morbus  provocetur. 

ESSENTIA  MORBI. 

De  hemicraniae  natura  et  indole  variae  ab  auctoribus 
sententiae  prolatae  sunt. 

Tissot  morbum  nostrum  semper  fere  affectionem 
sympathicam,  laesa  digestione  commotam  et  sustentatam 
arbitratur.  Simul  Caelium  Aurelianum  atque  Alex- 
andrum Trallianum,  eandem  sententiam  foventes, 
laudat. 

Schobelt(l)  de  illo  haec  verba  facit:  Hemicrania 

est  illa  rheumatismi  species  singularis,  qua  unum  capitis 
latus  tantum  affligitur  cruciatibus. 

Piorry(2)  hemicraniam  veram  neuralgiam  iridis 
aestumat,  quam  sententiam  eo  stabilire  conatur,  quod  eos, 
qui  nimiis  intentionibus  visum  fatigassent,  capitis  dolori- 
bus laborare,  et  ad  dolorem  certo  ex  oculo  proficiscentem 

• . I 

mitigandum  lucem  fugere,  porro  oculum  rubefactum  appa- 
rere, atque  hemicraniae  itidem,  quemadmodum  in  opera- 
tionibus chirurgicis,  quae  oculum  attingant,  saepius  fiat, 
vomitum  supervenire  monet. 

Plurimi,  qui  de  hemicrania  egerunt,  scriptores  in  eo 
consentiunt,  hemicraniam  esse  affectionem  dynamicam, 
neuralgiam,  quam  Stokes  (3)  vel  periphericos  vel  ceu- 
trales  nervi  trigemini  fines  obsidentem  declarat.  Sed 
haec  affectio  dynamica,  qua  hemicrania  constituitur,  variis 
iu  aegrotantibus  varium  nexum  causalem  agnoscit;  est 
ea  eniin: 

1)  idiopathica,  ex  nervosi  systematis,  praecipue 
cerebri,  erethismo  progrediens,  quae  in  hypochondriacis, 
in  feminis  hystericis  atque  anaemicis,  nec  non  post  ni- 
mias animi  intentiones,  sed  rarius  observatur  (Andral). 

2)  Deutero- pathica,  quae  saepissime  occurrit. 
Haec  vero  pendet: 

a.  E digestione  anomala  et,  quae  hanc  sequuntur, 


(1)  Schobelt,  tractatio  de  hemicrania.  Berolini  177G. 

(2)  Andral  I.  c. 

(3)  W.  Stokes  Vorlesungen  uber  die  Heilung  der  innem 
Krankheiten.  Deutsch  bearbeitet  von  Dr.  F.  J.  Bchrend. 
2le  Auflage.  Leipjtig  1839. 

affectionibus  abdominalibus  (Tissot,  Prosper 
Martin,  Stokes). 

* t • 

b.  Ex  secretionibus  suppressis  (Andral,  Le  Bien- 
venu). 

c.  E sanguinis  plelhora  (Andral,  Prosper  Mar- 
tin, Le  Bi  en  venu). 

, d.  Ex  dyscrasiis  (Canstatt). 

e.  Ex  affectionibus  localibus,  praecipue  capitis  (Tis- 

' sot,  Canstatt). 

Plurimis  casibus  autem  complura  momenta  causalia 
concurrunt,  quae  hemicraniam  constituant.  Interdum  etiam 
hemicrania  febris  intermittens  larvata  habenda  est  (Pro- 
sper Martin,  Stokes,  Le  Bienvenn).  Semper  vero 
animo  tenendum,  deuteropathicain  hemicraniam,  quae  lon- 
gius tempus  aegrotum  occupaverit,  impressione  dicta  ner- 
vosa vim  quandam  absolutam  assequi  posse,  ita  ut  causis 
sublatis  hemicrania  tamen  perduret,  id  quod  in  therapia 
exhibenda  maximi  est  momenti. 

I 

DIAGNOSIS. 

Hemicrania,  si  rationem  peculiarem  sedemque  doloris, 
nec  minus  morbi  decursum  impetibus  singulis  atque  in- 
tervallis prorsus  liberis  instructum  animadvertas,  facillimo 
negotio  a reliquis  capitis  dolorum  generibus  distingui 
potest.  At  vero  dolor  rheumaticus  capitis  interdum  hemi- 
craniae imaginijm  referre  videtur,  iis  nimirum  casibus,  ubi 
easdem  fere  regiones,  quas  hemicrania,  obtinet.  Sed  ac- 
curatius observanti  vix  ulla,  dubitatio  inde  potest  enasci. 
Qui  hemicrania  laborant,  ipsi,  ubi  rheumatismo  capitis 
occupantur,  dolores  rheumaticos  facillime  ab  hemicranicis 
discernere  valent.  Dolores  rheumatici  enim  non  sensim 

sensimque  crescere  solent,  sed  saepissimo  statim  ab  initio 
rapidiores  occurrunt.  Plerumque  affectio  rheumatica  mox 
isanguinis  excitat  congestionem,  quam  ob  rem  dolores  ma- 
ixime  pulsantes  percipiuntur,  capite  prono  praecipue  in- 
gravescentes. Impetus  rheumatici  semper  paene  nulla 
regula  observata  decurrunt,  ita  ut  circuitus  certos  non 
exhibeant.  Nunc  enim  dolores  rapidissimi  caput  perstrin- 
gunt, nunc  prope  subito  evanescunt,  nunc  nova  atrocitate 
revertuntur  usque  eo,  donec  rheumatismus  tandem  finem 
lassequatur.  Plerumque  in  aliis  corporis  partibus  simul 
affectiones  rheumaticae  vigent.  Ceterum  in  rheumatismo 
maxima  ex  parte  exacerbationes  vespertinae  cum  febri 
conjunctae  proveniunt.  Interdum  accidit,  ut  hemicraniae 
impetui  rheumatismus  superveniat.  Quod  cum  ita  est, 
hemicrania  plerumque  cessat,  dot;ec  finito  rheumatismo 
denuo  emergat,  atque  modo  solito  decurrat. 

Etiam  generum  singulorum  hemicraniae  diagnosis  fa- 
cillime stabilienda  .est,  si  accurate  organismi  affectiones 
perlustrentur.  Ejus  tantummodo  generis,  quod  ex  morbis 
cerebri  organicis  pendet,  diagnosis  majoribus  difficultatibus 
implicita.  Ejusmodi  vero  casus,  qui  rarissime  tantum 
deprehenduntur,  haud  diu  inerae  hemicraniae  imaginem 
referunt;  sed  mox  consueta  affectionum  cerebri  signa  ac- 
cedunt, quae  medicum  moneant,  ut  in  graviorem  morbum 
accuratius  animum  intendat.  Etenim  sensuum  functiones, 
visus  imprimis,  olfactus  et  auditus  turbantur,  actiones 
mentis,  praecipue  memoria,  deminuuntur;  prae  omnibus 
vero  affectiones  paralyticae,  interdum  etiam  motus  spa- 
stici in  lucem  prodeunt. 

Majoris  quoque  ponderis  est  cognitio  morbi  illius 
secundarii  hemicraniae,  quem  Autenrieth  encephalitideui 


hystericam  appellavit.  Quae  affectio  praecipue  hemicra- 
niam, quae  per  longum  tempus  aegrotum  occupaverit,  in- 
sequitur.  Praeterea  plurimum  homines  plethoricos  ac 
feminas,  quae  decrepiditatis  stadium  subierunt,  invadit. 
Nec  minus  menses  suppressi,  nimiae  mentis  intentiones, 
phantasia  excitata,  quid  multa,  omnia  ea  momenta  cau- 
salia, quibus  congestiones  sanguinis  ad  caput  commoven- 
tur, bujus  morbi  origini  favent.  Pulsus  arteriarum  morbo 
modo  laudato  instante  in  hemicraniae  impetibus  duriores 
evadunt.  Dolores  capitis  autem  impetibus  finitis  nou 
prorsus  cessant,  sed  etiam  per  intervalla,  etsi  levissimi, 
perdurant.  Ubi  hemicrania  ex  consensu  cum  abdomine 
originem  duxerat,  ejusmodi  consensus  nou  amplius  per- 
spicuus existit,  sed  potius  doloribus  non  intermittentibus 
cutis  intumefacta,  atqtfv  capilli  iu  loco  affecto  simul  do- 
lentes redduntur.  Ouae  omnia  quando  ita  se  habent, 
medicus  affectionem  graviorem  auguratur.  , 

PROGNOSIS. 

Hemicrania,  si  ipsius  respicis  dignit&tem,  in  genere 
molesta  potius  quam  periculosa  affectio  habenda  est. 
Oui  laborant  hemicrania,  dolorem  interdum  tanta  atroci- 
tate prorumpere  affirmant,  ut  doloris  impetu  quodammodo 
obtundantur,  atque  voluntatis  propriae  plane  expertes 
fiant:  nihil  enim  percipiunt,  nihil  sentiunt,  nihil  appetunt, 
nulla  re  eorum  animus  commovetur,  neque  amore  neque 
odio,  neque  ullo  affectu,  cum  doloris  vehementia  animus 
oppressus  in  neutram  partem  propendeat.  Ilaec  omnia 
autem  post  aliquot  horas  plane  evanescunt,  ac  fugientis 
hostis  ne  vestigia  quidem  relinquunt.  Hemicrania  per  se 
mortem  non  adduci,  jam  supra  dictum  est.  Plerumque 

e contrario  provectiore  aetate  impetibus  panlatim  remit- 
tentibus in  sanitatem  exitum  profert.  Interdum  autem  per 
totam  vitam  hemicrania  viget.  Morbi  secundarii  rarius 
tantummodo  obveniunt,  inter  quos  sola  cerebri  desorgani- 
satio  exitum  lcthalera  efficere  valet.  Quod  attinet  morbi 
sanationem,  prognosis  in  universum  pejor  existit.  Po- 
tissimum vero  nexus  causalis  in  prognosi  statuenda  anim- 
advertendus» Ubi  causae,  quae  morbum  excitaverunt,  fa- 
cilius possunt  deleri,  sperandum  est,  fore  ut  hemicrania 
quoque  vincatur.  Sed,  uti  supra  jam  admonuimus,  nun- 
quam obliviscamur,  hemicraniam  sensim  sensimque  im- 
pressionem nervosam  producere,  qua,  subductis  etiam 
\ 

causis,  morbus  sustentetur.  Experientia  autem  docet, 
ejusmodi  affectionibus  impressione  nervosa  fundatis  sae- 
pissime omnia  medicorum  conamina  irrita  fieri.  Quarti 
ob  rem  in  hemicraniae  curatione  et  morbi  spatium  respi- 
ciendum est.  Sed  quamvis  jiemicrania  in  genere  pertina- 
cissimum morbum  se  praebeat,  tamen  medicus  non  statim 
ab  initio  omnem  spem  illius  sanandae  abjiciat,  cum  sae- 
pius curatione  assidue  ac  strenue  per  longius  tempus  ad- 
hibita eveniat,  ut  aegrotus  ad  sanitatem  reducatur.  Nun- 
quam autem  medicus  speret,  fore  ut  brevi  tempore  hemi- 
craniae sanatio  perficiatur. 

THERAPIA. 

Proximum  et  ultimum  hoc  est,  ut  de  morbi  therapia 
instituenda  necessaria  referamus.  Maxima  copia  variorum 
medicaminum  contra  hemicraniam  a medicis  celebrata  est. 

Prosper  Martin  et  Le  Bi  en  venu  in  libellis  suis 
conspectum  remediorum  a medicis  et  antiquioris  et  recen- 
tioris  aetatis  impensorum  exhibuere,  quae,  cum  alia  eorum 

supervacanea  ac  futilia.,  alia  nimis  heroica  appareant,  oid< 
nia  vero  aptioribus  atque  fructuosioribus  cesserint,  summo 
jure  omittenda  videntur.  Ceterum  remedia  haec  ex  numero 
excitantium  et  internorum  et  externorum,  atque  derivan- 
tium externorum  sumta  sunt.  Derivantia  autem  a vetustio- 
ribus medicis,  praecipue  incisiones  et  cauteria,  tam  poten- 
tialia  quam  actualia,  in  usum  vocabantur. 

Iu  therapia  ipsa  exhibenda  morbi  universi  atque  sin- 
gulorum impetuum  medela  distinguenda  est.  Omnino  au- 
tem in  hemicraniae  curatione  perquam  caveat  medicus, 
ne  violenter  morbum  oppugnet,  aegrotumque  remediis  im- 
pleat, cum  hemicrania  nunquam  non  morbus  summopere 
chronicus  existat,  cujus  sanatio  sedulam  et  vigilantem 
curam  a medico  postulet. 

Morbi  universi  curatio  et  causas  et  morbum  ipsum 
et  Sequelas  respicere  debet. 

1)  Causae,  quemadmodum  in  quoque  alio  morbo,  sic 
quoque  in  hemicrania  primum  curationis  objectum  prae- 
bent. 

Ouarum  graviores  sunt,  quae  sequuntur. 

a.  Digestio  laesa  ejusque  sequelae.  Saburra,  ubi 
apparet,  vel  emeticis  vel  purgantibus,  prout  res  fert,  amo- 
veatur. Deinde,  ut  secretio  tunicae  mucosae  tractus  in- 
testinalis reddatur  normalis,  remedia  resolventia  cum  ro- 
borantibus in  usum  vocentur,  v.  c.  Tartarus  stibiatus, 
Aromonium  muriaticum,  Trifolium  fibrinum  (a  Tissotio 
summopere  celebratum),  Carduus  benedictus,  Centaurium 
minus,  Gentiana  ctc.  Simul  strenue  videndum  est,  ut 
alvi  excrctiones  regulatim  cedant,  id  quod,  nisi  clysmatum 
usus  sufficiat,  optime  Rheo  salinis  conjuncto  efficitnr.  In 
organorum  abdominalium  obstructiones  et  infarctiones  re- 

solventia  amara:  Gramen,  Taraxacum,  Chelidonium  etr., 
interdum  etiam  fortiora:  Hellcborus  niger,  Aloetica  etc., 
saepius  autem  salina,  praecipue  'Kali  tartaricum,  neque 
minus  Mercurialia,  quibus,  ubi  sanguinis  missione  opus 
est,  hirudinum  applicatio  conjungatur,  optimum  successum 
promittunt.  Praeterea  quoque  aquae  minerales  resolven- 
tes, v.  c.  Marienbadensis,  Kissingensis,  Thermarum  Caro- 
linarum  laudantur.  — Uti  vero  in  omnibus  nervosi  syste- 
matis affectionibus,  ne  dicam  in  omnibus  morbis  chronicis, 
sic  quoque  in  hemicrania  regimen  aegrorum  maximi  est 
momenti.  Nutrimenta  sint  concoctu  facilia,  aegrotanti 
suavia,  plurimum  animalia,  v.  c.  juscula  e carne  vitulorum 
et  gallinarum.  Simul  aegrotus  lacte  ebutyrato  vel  sero 
lactis  utatur.  Ceterum,  quantum  fieri  potest,  sub  dio 
agat,  ambulet,  equo  vel  cursu  vehatur. 

b.  Plethora  sanguinis.  Congestiones  ad  caput  ubi 

. \ ( 

aperte  in  lucem  prodeunt,  statim  ab  initio  sanguis  mitta- 
tur. Pro  viribus  aegri  malique  magnitudine  aut  venae- 
seelio  instituatur,  aut  hirudines  applicentur.  Prosper 
Martin  hirudinum  applicationem  iteratam  ad  anum  com- 
mendat, tum  ad  sanguinis  copiam  derivandam,  tum  ad 
pletboram  abdominalem,  ubi  viget,  mitigandam.  Interna 
remedia  propinentur,  refrigerantia  et  derivantia:  Nitrum, 
Natrum  sulpliuricura,  Magnesia  sulphurica  etc.  Nec  mi- 
nus frigida  in  caput  cataplasmata  atque  pediluvia  adhibe- 
antur. Iu  plethora  abdominali  curanda  praeterea  resolven- 
tia supra  laudata  locum  inveniant;  menstruatio  suppressa 
emmenagogis,  prae  ceteris  Tartaro  boraxato,  et  alteranti- 
bus cujuslibet  generis  debelletur;  haemorrhoides  anomalae 
salinis  Rheo  Sulphureque  conjunctis,  Aloeticis,  adjuncta 

hirudinum  ad  anum  applicatione,  corrigantur.  — Nutri- 

menta  blanda,  Vegetabilia,  potulenta  acidula  aegroto  porri- 
genda sunt,  qui  aequabilem  vitae  rationem  assidue  obser- 

i 

vet,  omnesque  concitationes  et  psychicas  et  somaticas 
studiose  evitet. 

c.  Quod  reliquas  causas  a nobis  adlatas  attinet,  se- 
cretiones scilicet  suppressas,  dyscrasias,  affectiones  loca- 
les: hae  omnes  secundum  naturam  suam  curandae  sunt. 
Ex  singulis  affectionibus  localibus  Stokesii  auctoritate 
potissimum  caries  dentium  attendenda  est,  quippe  quae 
frequentissimam 'hemicraniae  causam  praeheat.  Ouod  cum 


ita  est,  extractione  dentis  cariosi  solummodo  hemicrania 


sanari  potest.  Interdum  vero  fit,  ut  medicus  in  hac  affe- 
ctione Investiganda  fallatur,  cum  aeger  dolorem  saepius 
non  in  dente  carioso,  sed  in  toto  capitis  latere  percipiat. 

2)  In  morbo  ipso  curando  China,  Ferrum,  Arsenicum, 
Opium  maximam  laudem  adepta  sunt.  Stokes,  medicus 
ille  sagacissimus,  cujus  auctoritatem  in  morbis  curandis 
summam  censemus,  prae  omnibus  Ferrum  carbonicum  com- 
mendat, quod  certissimum  eventum  promittat.  Porrigatur 
autem  hoc  remedium  ad  hanc  formulam:  Rcp.  Ferri  ear- 
bouici  gr.  xv.,  Pulveris  Cassiae  cinnamomeae,  Pulveris 
radicis  Rhei  aa  gr.  jjj  — v.  M.  f.  Pulv.  D.  S.  Ter  in 
dies  dosis  laudata  sumatur.  — Ubi  hemicrania  febris  in- 
termittens larvata  habenda  est,  Chininum  sulphuricum  in 
usum  vocetur.  Stokes  vero  dicit,  Chininum,  nisi  ejiis 
effectus  paulo  post  procedat,  nullum  fructum  habere.  Ouod 
cum  accidit,  ad  Ferri  carbonici  usuro  transeundum  est. 
Ceterum  aegrotus  cibis  nutrientibus,  gelatinosis  et  amjla- 
ceis,  facilibus  ad  concoquendum  utatur,  simul  vero  vitae 
rationem  degat,  qtia  corporis  vires  reficiantur.  Quem  m 
finem  corpus  motu  et  labore,  praesertim  sub  dio, exerceat, 

nec  non  balneis  frigidis  nlalur.  Praeterea  hilaritatem 
quandam  animi  semper  servare  studeat,  nimias  autem 

mentis  intentiones  fugiat.  ' 

3)  Sequelarum  prae  ceteris  morbus  secundarius  ce- 
rebri supra  laudatus  attendendus  est,  cum  reliquae  se- 
quelae, affectiones  nervosae  plurimum  spasticae,  peculiarem 
curationem  non  expostulent.  Alteratio  autem  plastica  ce- 
rebri ubi  metuenda  est,  capillis  tonsis  major  hirudinum 
numerus  ad  locum  affectum  applicetur;  nec  minus  incisio- 
nes et  scarificationes  fini  optato  respondebunt.  Ubi  dolor 
non  remittit,  sanguinis  detractiones  repetendae  sunt,  qui- 
bus fonticulus  in  loco  affecto  adjungatur.  Schoenlein(l) 
post  sanguinis  missiones  cataplasmata  frigida,  dein  in 
viris  derivantia  interna,  Infusum  Rliei  cum  Tartaro  depu- 
rato, in  feminis  injectiones  hystericas,  ex  Floribus  Chamo- 
millae, Radice  Valerianae,  Asa  foetida  aliisque  confectas, 
in  anuui  aut  in  vaginam  commendat. 

Ad  curandos  impetus  remedia  minoris  ponderis  adhi- 
beantur. Fortassis  Pulvis  aerophorus,  saturationes  Kali 
carbonici,  Aqua  Laurocerasi,  Morphium  aliquid  solatii 
praebebunt.  Remedia  excitantia  in  universum  ^ejicienda, 
nam  plerumque  nullam  afferunt  utilitatem,  haud  raro  autem 
nocent.  Cataplasmata  frigida  cum  interdum  dolorem  le- 
niant, a plurimis  aegrotantibus  vix  perferuntur.  Sto  k es 
nonnunquam  inunctionem,  ex  Linimenti  campliorali  sj  et 
Extracti  Belladonnae  3j  confectam,  fructiferam  observavit, 
eodemque  modo  saepius  Morphium  aceticum  endermatice 
cum  successu  bono  adhibuit.  Maximae  vero  notae  aegro- 
tantis regimen  existit.  Aegrotus  in  solitudine  ac  tenebris 


(1)  Canstatt  1.  c. 

Versetur,  capite  paululum  erecto  recumbat,  atque  prorsus  im- 
mobilis maneat,  ita  ut  ne  oculos  quidem  torqueat.  Quo  modo 
saepe  evenit,  ut  impetus  ingruentes  evanescant.  — Ad 
impetus  prohibendos  omnia  ea  fugienda  sunt,  quibus  illi 
excitari  solent,  veluti  ventriculus  praegravatus,  spirituoso- 
rum  usus,  praeceps  aeris  temperaturae  permutatio,  per- 
flatus aeris,  solis  intemperies,  quae  caput  attingit,  nimius 
conclavium  calor.  Quibus  jejunium  impetus  excitat,  hi 


Tissotii  consilio  semper  aliquid  cibi  secum  ferant,  ut 
instans  malum  statim  cibis  sumtis  reprimi  possit. 

FVanciscus  Antonius  Theodorus  Straeler,  fidei  ca- 
tholicae addictus,  natus  sum  Rheinae,  Guestphaliae  oppido  anno 
h.  8.  decimo  octavo,  patre  Bernhardo  Theodoro,  inatre 
Maria  Catharina  e gente  Schilgen,  quos  praematura 
morte  mihi  ereptos  lugeo.  Primis  literarum  elementis  in  pro- 
gymnasio  Rheinensi  imbutus,  gymnasium  Paulinum  Monasle- 
riense,  quod  tum  directore  111.  Nadermann  florebat,  adii  et 
per  tres  annos  frequentavi.  Deinde  testimonio  maturitatis  or- 
natus, autumno  anni  h.  s.  tricesimi  octavi,  ut  medicinae  operam 
navarem,  ad  almam  literarum  universitatem  Bonnensem  me 
contuli,  ubi  ab  111.  May  er,  t.  t.  rectore  magnifico,  inter  cives 
academicos  receptus,  per  unum  semestre  has  frequentavi  prae- 
lectiones: 111.  MayeretWeber  de  anatomia  universa,  tam 
theoretica  quam  practica;  de  logice  et  psychologia  Cei,  v«n 
Calker;  de  physice  III.  Plnecker;  de  encyclopaedia  et  me- 
thodologia  medica  Cei.  Albers. 

Paschali  tempore  anni  tricesimi  noni  universitatem  Heidel- 
bergensem  petii,  ibique  numero  civium  aeademicorum  a rectore 
magnifico  III.  Muncke  adscriptus,  scholis  interfui  hisce: 

III.  Tiedemann  me  docuit  anatomiam  universam,  atque 
artem  cadavera  rite  dissecandi;  Cei.  Th.  Bischoff  physiolo- 
giam; 111.  Puchelt  pathologiam  generalem;  III.  G mei  in  che- 
miam; III.  Leonhard  mineralogiam ; 111.  G.  Bischoff  botani- 
' cen,  quem  eundem  in  excursionibus  botanicis  secutus  sum;  111, 
Bronn  zoologiam. 


Per  anni  spatium  Ileidelbergae  commoratus,  Berolinum 
adii,  et  a rectore  magnifico  III.  Twesten  in  numerum  civium 
aca^emicorum  receptus,  ab  111.  Hecker,  decano  ordinis  medi- 
corum maxime  spectabili,  in  album  ordinis  medici  relatus  sum. 
Per  triennium  hasce  virorum  111.  et  Cei.  lectiones  audivi: 

111.  Mitscherlich  de  chemia;  Cei.  Mitscherlich  de 
materia  medica;  111.  Schoenlein  de  pathologia  et  therapia 
speciali;  111.  Juengken  de  chirurgia;  111.  Wagner  de  medi- 
cina forensi;  Cei.  Romberg  de  diagnostice  et  de  morbis  ner- 
vorum; Cei.  Kluge  de  arte  obstetricia. 

Postremo  exercitationibus  clinicis  medicis,  chirurgicis,  ob- 
stetriciis interfui  dirorum  111.  et  Cei.  Wolff,  Schoenlein, 
Truestedt,  Romberg,  Die ffenbach,  Juengken,  Kluge. 
Quibus  omnibus  viris  amplissimis  gratias  quas  possum 

maximas  ago* 

Jam  vero  tentaminibus,  tam  philosophico  quam  medico,  nec 
non  examine  rigoroso  superatis,  equidem  dissertatione  thesibus- 
que  rite  defensis,  spero  fore,  ut  summi  in  medicina  et  chirurgia 
honores  in  me  conferantur. 

• . r ..  .* 

1 I„  stadio  frigoris  febris  intermittentis  venaesecliones  non 
omnino  sunt  refutandae. 

2.  Morbus  Brightii  morbus  non  inflammatorius. 

3.  Aneurysma  saepissime  carcinoma  arteriae. 

4.  In  coxalgia  caput  ossis  femoris  premente  icliore  ex  aceta- 
bulo non  ejicitur,  sed  ossium  malacia  et  corrosione. 


